कैम्प की जगह का चुनाव खाने से जुड़ी तैयारियाँ सही सामान पैक करें अनुकूल कपड़े और जूते पहनें तम्बू लगाना
कई स्थानीय और राष्ट्रीय उद्दानों और अभ्यारणों (National parks) में कुछ ख़ास जगहें कैम्पिंग को ध्यान में रखकर बनाई जाती हैं। आप वहां तक अपनी कार लेकर जा सकते हैं और अपना सामान वहां ले जाकर उतार सकते हैं, सबसे अच्छी बात यह है कि आप वहां कई सुविधाओं का आनंद भी ले सकते हैं; जैसे रेस्ट-रूम, शाॅवर (shower), पिक्निक टैबल, आग जलाने की जगह, आदि।  कैम्पिंग की जगह के आसपास और भी कई लोग कैम्पिंग कर रहे होंगे। इसलिए नये दोस्त बनाने का, जंगल का आनन्द लेने का यह बहुत ही शानदार मौक़ा होगा। लगभग सभी कैम्पिंग की जगहों के लिए रिज़र्वेशन (reservation) ज़रूरी होता है और रजिस्ट्रेशन के लिए कुछ फीस भी देनी पड़ती है। अगर आप कैम्प लगाने से पहले जंगल में हाइकिंग करना चाहते हैं, तो ज़्यादातर अभ्यारणों में नक़्शे मौजूद होते हैं, जिसमें कैम्प लगाने के लिए अच्छी जगहें दर्शाई गई होती हैं। अगर आपने हाइकिंग का इरादा कर ही लिया है, तो ऐसी जगह का चुनाव करें, जो लगभग पैदल आधे दिन की दूरी पर हो, इस बात का भी ध्यान रखें कि आपके पास सारे ज़रूरी सामान मौजूद हों, एक हल्का फुल्का टेंट और एक बड़ा और मज़बूत बैग भी होना चाहीए। हर जगह के कुछ अलग नियम होते हैं, कहीं शराब और पालतू जानवर लाने पर पाबंदी होती है, तो कहीं खाना और कचरा निराकरण के खास नियम होते हैं। कुछ जगहों पर कुछ खास समय पर ही कैम्पिंग करने की इजाज़त होती है और लौटने वाले दिन निर्धारित समय से पहले ही निकलना ज़रूरी होता है। इन सब नियमों की जानकारी पहले से होने से, आप अच्छे से कैम्पिंग की तैयारी कर सकते हैं और आनन्दायक ट्रिप को सुनिश्चित कर सकते हैं। इस बात को ध्यान रखें कि यह नियम आप और वहां मौजूद दूसरे लोगों की सुरक्षा के लिए बनाए गए हैं। आपको कई हफ्तों या महीनों पहले ही राशि जमा करके बुकिंग कराने की ज़रूरत हो सकती है, ख़ासतौर पर तब, जब आप गर्मियों की छुट्टियों में या खास छुट्टी के दिन कैम्पिंग का सोच रहे हैं। जब आप कैम्पिंग के लिए जगह का चुनाव कर लें, तो फिर यह पक्का करें कि आपके साथ कितने लोग जा रहे हैं, फिर तारीख का चयन करके, अपनी बुकिंग करें! लगभग सभी ऐसी जगहों की अपनी एक वेबसाइट होती है, जिस पर जाकर आप बुकिंग कर सकते हैं। अगर आप कोई बात पूछना चाहते हैं, तो बुकिंग करने से पहले फोन कॉल ज़रूर कर लें। इस बात को ध्यान में रखें कि आपके साथ कितने लोग, कितने दिनों के लिए जा रहे हैं। वहाँ खाना पकाने के लिए क्या चूल्हे का इंतेज़ाम है। अगर नहीं, तो क्या आपके पास खाना पकाने के लिए खुद का इंतज़ाम है। अगर आपके पास सिर्फ आग और एक कड़ाही हो, तो आप अंडे, टमाटर, हैमबर्गर और हॉट-डॉग आसानी से बना सकते हैं। इस बात को भी ध्यान में रखा जाए कि बहुत सी जगह पर खुले में आग जलाने की मनाही होती है, खासकर गर्मियों के दिनों में या घने जंगलों में तो आग जलाने की बिल्कुल मनाही होती है।  अगर आप ग्रुप के साथ कैम्पिंग कर रहे हैं, तो हर एक को, एक या दो समय का खाना बनाने की ज़िम्मेदारी दे दी जाए, ताकि सिर्फ आप ही को खाना ना बनाना पड़े। एल्युमीनियम फॉइल (Aluminium foil) कैम्पिंग में काफी मददगार साबित होती है। आप मीट को प्याज़, गाजर और आलू के साथ, एल्युमीनियम फॉइल में लपेट कर भून सकते हैं। इसको बनाना बहुत आसान भी है और खाने के बाद साफ-सफाई की ज़रूरत भी नहीं होती। सबसे अच्छी बात यह है कि आप पहले से ही इसको बनाने का सामान तैयार कर सकते हैं। आपके साथ अगर पालतू जानवर मौजूद हैं, तो उनके खाने के बारे में ना भूलें! उनको भी खाने और पानी की ज़रूरत होती है। अगर आप अपना ज़्यादातर समय हाइकिंग करते गुज़ार रहे हैं और आपके पास ताज़ा खाना रखने के लिए कूलर नहीं है, ज़ाहिर सी बात है, ऐसे में आप बिलावजह पानी की कैन, कच्चा मीट और फल रखकर अपने बैग का वजन नहीं बढ़ाना चाहेंगे। ऐसे में आप अपने साथ सूखे खाने रख सकते हैं, जिनको आप जब चाहें पानी के साथ पका कर खा सकते हैं। चलते-फिरते खाने के लिए स्नैक्स; जैसे मेवे और प्रोटीन बार (protein bars/प्रोटीन चॉकलेट)। पीनट बटर और चॉकलेट रखें जिनमें कैलोरी की मात्रा काफी अधिक होती है, इसको खाने के फ़ौरन बाद ही आपको काफी ताक़त मिल जाती है। यह भी ज़रूरी नहीं कि आप बैग में वज़न की वजह से अपने साथ बिल्कुल भी ताज़ा खाने ना रखें। आप थोड़े बहुत सेब और संतरे अपने साथ रख सकते हैं, ताकि आप चलते-फिरते इनको खा सकें। कटे हुए और तैयार खाने आपके बैग में कम जगह घेरते हैं, जिसकी वजह से आप खाने के कूलर में ज़्यादा बर्फ़ रख सकेंगे। आप पास्ता सलाद को पहले से ही तैयार कर सकते हैं और इसको चटनी या साल्सा (salsa) के साथ खा सकते हैं। फल और सब्ज़ियाँ पहले से ही काटी जा सकती हैं, ताकि आपको वहां जाकर ना काटनी पड़ें। आप पहले से तैयार मसाले अपने साथ लेकर जा सकते हैं, ताकि आपको मसाला बनाने के सारे सामान साथ ना ले जाने पड़ें। आप इन मसालों को अपने साथ डिब्बे में पैक करके रख सकते हैं। आप आसानी के लिए हर डिब्बे पर सामान और खाने का नाम लिख दें, ताकि आपको याद रहे कि किस डिब्बे को कब इस्तेमाल करना है; जैसे “नाश्ता,” “शनिवार की दोपहर का खाना,” “रविवार का डिनर,” आदि, ताकि आप सब कुछ व्यवस्थित तरीक़े से कर सकें और आप इससे यह भी सुनिश्चित कर सकेंगे कि आपका खाना अभी ख़त्म नहीं हुआ है। अगर आप दो-तीन दिन से ज़्यादा कैम्पिंग के लिए जा रहे हैं, तो कोशिश करें कि अपने साथ दो कूलर लेकर जाएं, एक पीने के सामान के लिए, तो दूसरा खाने के सामान के लिए। तरल सामानों के लिए सील्ड डिब्बे साथ रखें। जिन सामानों की आपको पहले ज़रूरत पड़ेगी, उनको कूलर में ऊपर रखा जाए, जबकि जिन सामानों की ज़रूरत बाद में पड़ेगी, उन सामानों को कूलर में नीचे रखा जाए।  अगर आप पाँच दिनों के लिए कैम्पिंग पर जा रहे हैं और आपका इरादा आख़री दिन हैम्बर्गर और स्टेक (hamburgers and steak) बनाने का है, तो मीट को कूलर में रखने से पहले जमा लिया जाए। ऐसा करने से यह ज़्यादा समय तक ठंडा बना रहेगा और आप यह भी सुनिश्चित कर सकेंगे कि मीट पाँच दिन बाद भी इस्तेमाल करने के लायक़ है। आप आइस क्यूब (ice cubes) की बजाय फ़्रीज़र पैक (freezer packs) या बड़े बर्फ़ के टुकड़ों का इस्तेमाल करें, यह जल्दी पिघलते नही हैं और कम जगह भी घेरते हैं। लम्बे सफ़र के लिए ड्राई आइस भी एक अच्छा उपाय है, बस इस बात का ध्यान रखा जाए कि इसको हाथों से ना छुएं! यह भी मुमकिन है कि आपकी कैम्पिंग वाली जगह पर पानी की सुविधा मौजूद हो, ऐसे में आप वहां जाकर अपनी पानी की बोतलें भर सकते हैं। अगर ऐसा नहीं है, तो आप पोर्टेबल वाटर फिल्ट्रेशन सिस्टम (portable water-filtration system) भी ख़रीद सकते हैं, ताकि आप क़ुदरती पानी के स्रोत; जैसे झरने, झील या तालाब से भी पानी पी सकें। इस बात पर पहले से ही अच्छे से रिसर्च कर ली जाए कि वहां मौजूद पानी के क़ुदरती स्रोतों से पानी को निकाल कर, किस तरह पीने लायक़ बनाया जाए। कुछ जगहों पर पानी को फिल्ट्रेशन सिस्टम (filtration system) से निकालने के बावजूद भी उबालने की ज़रूरत होती है, तो कुछ जगहों पर पानी का केमिकल ट्रिटमेंट (chemical treatment), जैसे आयोडीन ट्रिटमेंट करना ज़रूरी होता है। इन सब सामानों को किसी वाटर-प्रूफ बैग में रखा जाए और इन सब सामानों की क्रम अनुसार लिस्ट बना ली जाए, ताकि पैक किये गए सामान को ज़रूरत के वक़्त निकालने में आसानी रहे। अगर ज़रूरत हो, तो ऐपी-पैन (EpiPen) रखना ना भूलें और इस बात को भी पक्का करें कि आपके साथ मौजूद सभी लोगों ने अपने साथ ज़रूरी दवाइयाँ रख ली हैं। हर ट्रिप पर जाने से पहले अपनी फर्स्ट-ऐड किट को ज़रूर चेक कर लें और इस्तेमाल हो चुकी चीज़ों को दोबारा से ज़रूर रख लें। कीट जैसे मच्छर, बहुत चिड़चिड़ाहट पैदा करते हैं और यह पानी के स्रोतों के पास रहना बहुत पसंद करते हैं। इसलिए शरीर के खुले हुए हिस्से; जैसे टखनों और कलाइयों पर इसका छिड़काव ज़रूर करें। साथ ही साथ अपने कपड़ों पर भी इसका छिड़काव कर लेना चाहिए, ताकि सभी तरह के कीटों को दूर रखा जा सके।  लोशन क्रीम, परफ़्यूम और दूसरे प्रकार के सेंट घर पर ही छोड़ दिये जाएं, क्योंकि कीट ख़ुशबूदार चीज़ों की ओर आकर्षित होते हैं। सिट्रोनेला कैंडल (citronella candle) को रात में रोशनी और कीट भगाने के लिए साथ रखें। इससे सभी तरह के कीट तो नहीं भागते, पर आपके पास आ रहे कीटों की संख्या को कम करने में यह काफ़ी कारगर है। आपको तम्बू लगाने के लिए तम्बू, उसके खंभे और स्टेक्स (stakes) और स्टेक्स को ज़मीन में गाड़ने के लिए हथोड़ा या ठोकने की कोई और चीज़ की ज़रूरत होगी। हर साथी को स्लीपिंग बैग और स्लीपिंग पैड की ज़रूरत होगी। मौसम के हिसाब से आपको  अतिरिक्त कंबल रखने की भी ज़रूरत हो सकती है। अगर आपके स्लीपिंग बैग में पहले से तकिया लगा नहीं आया है, तो अपने आराम को ध्यान में रखते हुए एक तकिया साथ ले जाएं।  ज़्यादातर तम्बुओं में बारिश से बचाव के लिए कुछ अधिक परतें मौजूद होती हैं और ज़मीन की ठंडक से बचाने के लिए इंसुलेशन पैड (Insulation pad) मौजूद होता है। अगर आपके तंबू में यह चीज़ें मौजूद नहीं हैं, तो आप एक तिरपाल और फ्लोर पैड (floor pad) अपने साथ ज़रूर लेकर जाएं, ताकि बारिश या ठंडे मौसम से आप अपना बचाव कर सकें। अपने साथ कुर्सियाँ ले जाना ना भूलें, ताकि आप जब भी चाहें तंबू के बाहर बैठ सकें। अगर आप हाइकिंग कर रहे हैं, तो आपको फ़्राइंग पैन (frying pan), बड़ा चम्मच, बाउल, मग और ज़रूरत की दूसरी छोटी-मोटी चीज़ें अपने साथ रखनी होंगी, ताकि आप रास्ते में खाना बनाकर खा पी सकें। लेकिन अगर आप हाइकिंग की बजाय कैम्पिंग कर रहे हैं, तो आपको ज़्यादा सामानों की ज़रूरत होगी। आप यह सामान अपने साथ लेकर जा सकते हैं:  फ्राइंग पैन (Frying pan) कड़ाही कॉफी मेकर रोस्टिंग स्टिक्स (Roasting sticks) कचरे के लिए बैग (Trash bag) प्लेटें, कटोरियाँ और चम्मच सेट (Plates, bowls, silverware) मग छुरी, बड़ा चम्मच, लकड़ी का चम्मच सब्ज़ी काटने वाला बोर्ड (Cutting board) बर्तन धोने का साबुन स्पंज और कपड़े धोने का कपड़ा पेपर टॉविल एल्युमीनियम फॉइल (Aluminium foil) सामान रखने के लिए बैग/डिब्बे हाथ धोने का तरल साबुन हर कैम्पिंग करने वाले के पास टॉर्च, अतिरिक्त बैटरियाँ, माचिस या लाइटर, कुल्हाड़ी और आस-पास के इलाक़े का नक़्शा ज़रूर साथ होना चाहिए। कभी भी नक़्शे और टॉर्च के लिए अपने मोबाइल फ़ोन पर भरोसा नहीं करना चाहिए, बैटरी ख़त्म होने या रिचार्च ना होने की स्थिति में आपको दिक़्क़त का सामना करना पड़ सकता है। आप दूरबीन, सन-ग्लासेस और कैमरा भी अपने साथ रख सकते हैं। आपको टॉइलेट पेपर और दूसरे निजी सामान, जैसे महिला स्वच्छता संबंधी सामान (feminine hygiene products) रखने की भी आवश्यकता होगी। पब्लिक टॉइलेट ना होने की स्थिति में, आप इस आर्टिकल को पढ़कर जान सकते हैं कि जंगल में शौच के लिए किस तरह जाएं। कैम्पिंग करते समय अपने साथ खेल-कूद के सामान, किताबें, फ़्रिज़बी (frisbees) और अपने पसंदीदा खेल के सामान साथ ले जाना ना भूलें। ख़राब मौसम होने की स्थिति में या बच्चों के साथ कैम्पिंग करते समय, इन खेल के सामानों से आपको काफ़ी मदद मिलेगी। आप यह जानकर हैरत में पड़ जाएंगे कि आपके पास कितना समय है! कैम्पिंग, हाइकिंग और आराम करते हुए वक़्त गुज़ारने का अच्छा मौक़ा होता है। सर्दी और गर्मी में मौसम में कैम्पिंग करते समय अलग-अलग तरह के पहनावे की ज़रूरत होती है। कैम्पिंग के दौरान कैसा मौसम और क्या तापमान रहेगा, यह जानने के लिए आप मौसम विभाग के पूर्वानुमान पर एक हफ़्ते पहले से नज़र बनाए रखें। इस बात को भी ध्यान में रखा जाए कि आपको रात और दिन में अलग-अलग तरह की पोशाक की ज़रूरत होगी। अगर आपने कैम्पिंग के साथ-साथ और भी गतिविधियाँ करने का इरादा कर रखा है, जैसे हाइकिंग, रॉक क्लाइम्बिंग (rock climbing), तैराकी आदि, तो इसके लिए भी आपको अलग-अलग तरह की पोशाक की ज़रूरत होगी।  कोशिश करें कि हल्के वज़न के कपड़े ही साथ रखे जाएं, ताकि रात और दिन में मौसम बदलने पर इनको आसानी से उतारा और पहना जा सके। ठंडे मौसम में दस्ताने, टोपा और मौसम के अनुकूल जैकिट साथ रखना ना भूलें। अगर आप सर्दी के मौसम में कैम्पिंग कर रहे हैं तो आप बनियान के ऊपर, फुल आस्तीन का शर्ट और उसके ऊपर गर्म कपड़े पहन सकते हैं। आप ज़रूरत के मुताबिक शरीर पर कपड़े कम या ज़्यादा कर सकते हैं। गर्माहट के लिए आप पेंट के नीचे लोंग जौन्स (Long johns) भी पहन सकते हैं। नमी सोखने वाले कपड़े शरीर के लिए ज़्यादा आरामदायक होते हैं, पसीना आने पर भी यह आपके शरीर को सूखा और ठंडा बनाए रखते हैं। एक बारिश वाली जैकिट जिसमें टोपा भी लगा हुआ हो, अपने साथ रखना बहुत उचित रहेगा, क्योंकि यह बारिश में आपके सर और बालों को भीगने से बचाएगी और आपको काफी सुकून पहुंचाएगी। कपड़े या जैकिट जो पी.वी.सी. (PVC/vinyl clothing) के बने हुए हों, इनको पहनने से बचा जाए, क्योंकि यह आपको सूखा तो बनाए रखेंगे, पर इनमें हवा क्रॉस नहीं हो पाती, जिससे आपका शरीर फ़ौरन गर्म हो जाएगा और इसका आपके शरीर पर दुष्प्रभाव होगा। अगर आप वाटर-प्रूफ़ बूट्स (waterproof boots) फिलहाल नहीं ख़रीदना चाहते, तो आप स्प्रे ख़रीद कर अपने जूतों पर इसका छिड़काव करें, जिससे यह अपने अंदर नमी नहीं सोकेंगे। हमेशा बुट्स को मोज़े के साथ ही पहना जाए, और हाइकिंग के समय नये बुट्स पहनने से बचा जाए, क्योंकि इनसे आपके पैर में छाले हो सकते हैं या पैरों में दर्द की शिकायत भी हो सकती है। मोज़े कम से कम इतने बड़े हों कि पैर के पिछले हिस्से में जूतों से लगने वाली रगड़ को रोक सकें। हाइकिंग के दौरान कभी भी सादा जूते या चप्पल नहीं पहनना चाहिएं, क्योंकि यह आपके पैरों को कंकर-पत्थरों से सुरक्षा नहीं दे सकते हैं और ना ही इनकी ग्रिप इतनी अच्छी होती है, सबसे बड़ी बात यह बहुत जल्दी टूट भी जाते हैं। अगर आपके बूट्स नये हैं, तो आप कैम्पिंग से एक हफ्ते पहले से ही इनको घर में पहनें और इनको पहनकर थोड़ा बहुत चल फिर लें, ताकि ट्रिप से पहले-पहले बूट्स कुछ नरम हो जाएं और आपके पैरों को इनकी आदत हो जाए। कैम्प के आस-पास घूमते समय चप्पल पहनना काफी मददगार साबित होता है, क्योंकि इनको पहनना और उतारना बहुत आसान होता है। खाना-पानी लाते समय, शौचालय या नहाते समय आप चप्पलों का उपयोग कर सकते हैं। तम्बू में आते-जाते समय बार-बार जूते पहनने और उतारने से आप परेशान हो सकते हैं! आप सादा चप्पल या सैंडिल की तरह दिखने वाली मज़बूत चप्पल, जो ऐड़ियों को भी सहारा देती है, साथ लेकर जा सकते हैं। खाना बनाने और तम्बू गाड़ने के लिए दो अलग-अलग जगहों का चयन किया जाए और दोनों जगहों के बीच में एक सुरक्षित दूरी बना कर रखी जाए, ताकि जंगली जानवरों के आने के ख़तरे को कम किया जा सके। जगह का चयन करने के बाद निर्देशों के अनुसार तम्बू को लगाया जाए और स्लीपिंग पैड, बैग, कम्बल और तकियों को भी जगह पर जमा दिया जाए। अगर आपने इससे पहले कभी तम्बू नहीं लगाया है, तो कैम्पिंग से पहले एक बार घर पर ही इसको लगाकर देखना बहुत उचित रहेगा। ज़्यादातर तम्बुओं के साथ इसको लगाने के विस्तार से निर्देश भी दिये हुए होते हैं और इसको लगाना इतना मुश्किल भी नहीं होता। बस आपको थोड़ा धैर्य रखने की ज़रूरत होगी और आप कुछ ही समय में अपना तम्बू लगा लेंगे! खाना बनाने की जगह को लगभग कैम्प से 200 फीट की दूरी पर रखें। जगह के नियमों को पढ़ें और पता करें कि क्या खाने को भालुओं से बचाने के लिए बियर बोक्स (bear box) या बैग की ज़रूरत है। खाने के सभी डिब्बों को इस्तेमाल ना होने की सूरत में हमेशा बंद करके रखा जाए और कचरे को जितनी जल्दी हो सके ठिकाने लगाया जाए। अगर आप हाइकिंग कर रहे हैं, तो कचरे को किसी सील्ड डिब्बे में रखा जाए, ताकि कचरे की गंध दूर तक ना फेले। खाना बनाते समय अलग कपड़े पहने जाएं, खासतौर पर जब आप मीट पका रहे हों। खाना बनाते समय जैकिट या ऊपर जो भी कपड़े पहनें, उनको कैम्प में ले जाने की बजाय उसी जगह पर छोड़ दिया जाए। कपड़ों पर खाने की गंध से जंगली जानवर आकर्षित हो सकते हैं। जब आप तम्बू लगा चुकें, तो एक बार कैम्प के आस-पास का चक्कर लगा लें, ताकि आपको सारी चीज़ों की दूरी का अंदाज़ा हो सके। अगर आप हाइकिंग कर रहे हैं, तो सूरज डूबने से पहले इस बात का अंदाज़ा कर लिया जाए कि पानी कहां मिलेगा, लकड़ी कहां मिलेगी और शौच के लिए कहां जाना होगा। जब रात का समय आएगा, तो बस अब आपको टॉर्च की ज़रूरत होगी, क्योंकि आपने सारा रास्ता तो दिन में ही देख लिया था। अगर आप कैम्पिंग की जगह पर हैं, तो वहां आग जलाने की कोई ख़ास जगह होगी। लेकिन अगर आप जंगल में हैं, तो आग जलाने के लिए ख़ुद की जगह बनाएं, जो सूखी घास या दूसरी झाड़ियों से कम से कम 8 फीट की दूरी पर हो। आग वाली जगह पर से 3 से 4 इंच की मिट्टी की परत को हटाया जाए और इस मिट्टी से आसपास गोल घेरा बना दिया जाए। आप मिट्टी के आस-पास पत्थर भी जमा सकते हैं, जिससे आग को आस-पास फैलने से रोका जा सके। आग जलाने के लिए टिंडर (tinder/कूड़ा-करकट), किंडलिंग (Kindling/जलावन) और  जलाऊ लकड़ियों की ज़रूरत होती है। टिंडर यानी कार्ड-बोर्ड के टुकड़े, लिंट (lint) और लकड़ी का कचरा (wood shavings) होता है, जबकि किंडलिंग में तिनके और टहनियाँ आते हैं और जलाऊ लकड़ियों में पूरी या लकड़ी के कटे हुए टुकड़े शामिल हैं, जो कि सूखी होनी चाहिएं। जब आप अपना कैम्प पूरी तरह तैयार कर चुकें, तो इसके बाद वहां कैम्पिंग कर रहे दूसरे लोगों से मुलाक़ात करें और अपना परिचय दें। आप वहां नये दोस्त बना सकते हैं और ऐसा करना बहुत अच्छा भी रहेगा, ताकि ज़रूरत के समय वह आपके काम आ सके। तम्बू लगाना और पूरे कैम्प को सेट करना काफी थकावट भरा हो सकता है, तो नया काम शुरू करने से पहले थोड़ी देर बैठें, कुछ खाए-पियें और कुछ देर आराम कर लें। अगर आप अपने पालतू जानवरों के साथ कैम्पिंग कर रहे हैं, तो उनको भी कैम्प के आस-पास घुमाने लेकर जाएं और उनको हर चीज़ सूंघने दें। वहां पर कई तरह की ख़ुशबुएं होंगी, जिसको वह घूम कर सूंघने में सुकून महसूस करेंगे।
अगर आप कुछ सुविधाएं चाहते हैं, जैसे बाथरूम तो कोई मान्य जगह का चुनाव करें: एकांत में कैम्पिंग करने के लिए कैम्प-ग्राउंड तक हाइकिंग (Hiking/पैदल यात्रा) करें: उस जगह की ऑनलाइन जानकारी निकालें, ताकि आपको वहां के नियमों का अंदाज़ा हो सके: अगर आवश्यकता हो तो रजिस्ट्रेशन करके अपनी जगह रिज़र्व करें: खाने से संबंधित एक चार्ट बनाएं, ताकि आप अपने साथ कम या बढ़ती खाना ना ले जाएं: अगर आपर जंगल में हाइकिंग पर जा रहे हैं, तो ज़्यादा कैलोरी वाला खाना साथ रखने की कोशिश करें: कैम्पिंग से पहले जितना हो सके, घर पर ही खाने तैयार कर लिए जाएं: ताज़ा खाने जैसे मीट, फल और पनीर को खाने के कूलर में पैक किया जाए: अपने साथ पानी या वाटर प्युरिफ़ायर (water purifier) ले जाना ना भूलें, ताकि आप हाइड्रेटेड (hydrated) रहें: एक फर्स्ट-ऐड किट तैयार करें और अपने साथ ज़रूरी दवाईयाँ और दूसरे सामान रखें: मच्छरों और कीटों से बचाव के लिए कीट-विनाशक दवा साथ लेकर जाएं: स्लीपिंग बैग, तम्बू और सोते समय के दूसरे ज़रूरी सामान पैक करें: खाने से जुड़े ज़रूरी सामान साथ लेकर जाएं: कैम्पिंग में काम आने वाले ज़रूरी सामान और उपकरण साथ ले जाना ना भूलें: मनोरंजन के लिए भी कुछ सामान अपने साथ लेकर जाएं: मौसम के अनुकूल कपड़ों का चुनाव करें: कपड़ों की कई परतें पहनें, ताकि रात में गर्म और दिन में ठंडा महसूस कर सकें: अपने साथ वाटर-प्रूफ़ जैकिट और बूट्स (boots/खास-जूते) रखें, ताकि बारिश से बचा जा सके: अगर आपका हाइकिंग का इरादा है, तो हमेशा पहले से इस्तेमाल किये हुए बुट्स ही पहनें: अगर कैम्पिंग के दौरान आपका इरादा नहाने-धोने का है, तो हमेशा अपने साथ चप्पल का एक जोड़ रखें: अंधेरा होने से पहले-पहले अपना तम्बू और बिस्तर तैयार करें: खाना बनाने की जगह को, सोने की जगह से अलग बनाया जाए: अपने आपको इलाक़े से परिचित किया जाए, ताकि पानी, लकड़ी ढूढने और शौच जाने में आसानी हो: ज़रूरत पड़ने पर किसी सुरक्षित और अनुकूल जगह पर आग जलाई जाए: अपने पड़ोसियों को अपना परिचय दें और मज़ेदार ट्रिप की शुरूआत करें:
https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods https://www.wikihow.com/Prepare-for-a-Camping-Trip-in-the-Woods
Choosing a Camp Site Planning Meals Packing the Right Gear Wearing Appropriate Clothes and Shoes Setting up Camp